CELEX: 62006TN0323
Language: et
Date: 2006-08-28 00:00:00
Title: Kohtuasi T-232/06: 28. augustil 2006 esitatud hagi — Eyropaiki Dynamiki versus komisjon

28.10.2006   
            
            
               ET
            
            
               Euroopa Liidu Teataja
            
            
               C 261/22
            
         28. augustil 2006 esitatud hagi — Eyropaiki Dynamiki versus komisjon
   (Kohtuasi T-232/06)
   (2006/C 261/42)
   Kohtumenetluse keel: inglise
   Pooled
   
      Hageja: Eyropaiki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: advokaadid N. Korogiannakis ja N. Keramidas)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada maksustamise ja tolliliidu peadirektoraadi (TAXUD) otsus, millega lükati tagasi hageja pakkumine ning otsustati sõlmida leping edukaks tunnistatud pakkujaga;
            
         
               —
            
            
               mõista maksustamise ja tolliliidu peadirektoraadilt välja hageja õigusabi- ja muud käesoleva hagiga seotud kulud ja kulutused, isegi kui hagi jäetakse rahuldamata;
            
         
               —
            
            
               kohustada maksustamise ja tolliliidu peadirektoraati hüvitama hagejal seoses kõnealuse pakkumismenetlusega tekkinud kahju.
            
         Väited ja peamised argumendid
   Hageja palub tühistada maksustamise ja tolliliidu peadirektoraadi 19. juuni 2006. aasta otsuse, millega lükati tagasi pakkumine, mille ta esitas avatud pakkumismenetluses TAXUD/2005/AO-001 maksustamise ja tolliliidu peadirektoraadi projektiga “CUST-DEV” seotud tolliala infotehnoloogiaalaste teenuste analüüsiks, arendamiseks, hooldamiseks ja toetuseks (ELT 2005/S 117-115222), ning otsustati sõlmida leping ühe teise pakkujaga.
   Hageja väidab oma nõuete toetuseks, et maksustamise ja tolliliidu peadirektoraat ei täitnud kõnealuses pakkumismenetluses finantsmääruses ja selle rakenduseeskirjades ette nähtud menetlusnorme, mille tulemuseks oli pakkujate ebavõrdne kohtlemine ning läbipaistvuse põhimõtte ja hea halduse tava rikkumine. Lisaks esines maksustamise ja tolliliidu peadirektoraadi otsuses väidetavalt ilmseid hindamisvigu ning hageja leiab, et sellega ületati osaliselt ühenduse institutsioonidele pakkujate hindamiseks antud diskretsiooniõigust.